**LIQUI MOLYlle ennätyskuukausi**

Saksalaisen öljy- ja lisäaineasiantuntijan liikevaihto kasvoi maaliskuussa 49 miljoonaan euroon

**Huhtikuu 2017 – LIQUI MOLYn liiketoiminta rullaa.** **Saksalainen öljy- ja lisäaineasiantuntija saavutti maaliskuussa yrityksen historian korkeimman kuukausiliikevaihdon,** **49,2 miljoonaa euroa.** **”Vuosi 2017 on alkanut loistavasti”, LIQUI MOLYn toimitusjohtaja Ernst Prost sanoo.**

Edellisestä ennätyskuukaudesta ei ole ehtinyt kulua kuin tovi. Viime vuoden marraskuussa LIQUI MOLY saavutti edellisen huipputuloksensa 45,5 miljoonaa euroa. Maaliskuussa yritys ylitti vanhan ennätyksen 8 prosentilla. Positiivinen trendi on näkynyt koko vuosineljänneksen ajan. 126,1 miljoonan euron liikevaihto ja 11 prosentin kasvu edellisvuoden kolmeen ensimmäiseen kuukauteen verrattuna merkitsevät sitä, että vuosineljännes oli kaikkien aikojen menestyksekkäin.

LIQUI MOLY on ollut jo vuosien ajan kasvukurssissa. Vuoden 2009 jälkeen liikevaihto on yli kaksinkertaistunut. Ernst Prost ei pidä sitä itsestäänselvyytenä: ”Menestys ei tule itsestään, vaan sen edestä on tehtävä kovaa työtä päivä toisensa jälkeen. Itsetyytyväisyyteen tuudittautuminen olisi hölmöintä, mitä me voisimme tehdä.”

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Omistaja Ernst Prostin johtama yritys markkinoi tuotteitaan yli 120 maassa, ja sen liikevaihto oli 489 miljoonaa euroa vuonna 2016.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de